«***Π***ανελλήνιος ***Μ***ουσικός ***Σ***ύλλογος» 210.3213694, 210.3215246 pmu@pmu.gr)

Ιστοσελίδα: [www.pmu.gr/](http://www.pmu.gr/) - Facebook : <https://www.facebook.com/pmu.gr>

24/10/2022

Αρ. Πρωτ. 2156

Προς ΚΕΔΩ Ωρωπού

Δημοτικό Ωδείο Ωρωπού

**ΚΑΤΑΓΓΕΛΙΑ**

Ο Πανελλήνιος Μουσικός Σύλλογος καταγγέλλει το γεγονός ότι το Δημοτικό Ωδείο Ωρωπού εμμένει για τρίτη χρονιά στην ΕΚΔΙΚΗΤΙΚΗ ΑΠΟΛΥΣΗ με τη μορφή της ΜΗ ανανέωσης Σύμβασης  συναδέλφισσας μουσικού.

**Αφορμή για τη απόλυσή της την πρώτη χρονιά αποτέλεσε το γεγονός ότι η συνάδελφος είχε αναφέρει ότι ήταν έγκυος.** Η συναδέλφισσα προχώρησε τότε σε ένσταση ζητώντας να υπολογισθεί σωστά η προϋπηρεσία της, να της αιτιολογηθεί η χαμηλή βαθμολογία της συνέντευξης (0,9) σε αντίθεση με τα προηγούμενα χρόνια, καθώς να ανοίξει και άλλη θέση διδακτικού προσωπικού. Η απάντηση που έλαβε στην ένσταση που υπέβαλε την πρώτη χρονιά από τον Πρόεδρο της Κ.Ε.Δ.Ω Ωρωπού, δεν ανέφερε τίποτα το ουσιαστικό, απλώς αναμασούσε τα ίδια…. το συνολικό αριθμό ημερών εργασίας ως Καθηγήτρια μουσικής, τον βαθμό της συνέντευξης (0,9), ενώ πετούσε το μπαλάκι της ευθύνης για τον αριθμό των θέσεων του Διδακτικού προσωπικού στο Υπουργείο Εσωτερικών.

Και ενώ έχουν περάσει δύο ολόκληρα χρόνια που θα μπορούσε η Διοίκηση της Κ.Ε.Δ.Ω Ωρωπού να απαιτήσει αύξηση των αριθμών θέσεων Διδακτικού προσωπικού από το Υπουργείο Εσωτερικών δεν έκανε ΑΠΟΛΥΤΩΣ ΤΙΠΟΤΑ!

Έτσι βρισκόμαστε τρίτη χρονιά με την συναδέλφισσα να ΞΑΝΑ «πετιέται στο δρόμο» μόνο και μόνο επειδή απέσπασε τη χαμηλότερη δυνατή βαθμολογία (0,9) στη συνέντευξη. Η απάντηση που έλαβε και φέτος στην ένσταση που υπέβαλε δε διέφερε σε τίποτα απολύτως από τις προηγούμενες.

Το εργασιακό καθεστώς που έχει θεσμοθετηθεί στα Δημοτικά Ωδεία στερεί από αυτές τις Εκπαιδευτικές δομές την έγκαιρη πρόσληψη, αλλά και την αναγκαία σταθερότητα των εργασιακών σχέσεων, σε ένα εκπαιδευτικό έργο που απαιτεί πολύχρονες σπουδές με τον ίδιο εκπαιδευτικό. Επίσης αυτός ο τρόπος λειτουργίας καταργεί στην πράξη, βασικά εργασιακά δικαιώματα, παρακάμπτοντας όποια νομοθεσία τα εξασφαλίζει, όπως το δικαίωμα στη μητρότητα. Με αυτό τον τρόπο δίνει το δικαίωμα στις διευθύνσεις των Ωδείων να μηχανευτούν διάφορα (όπως τα μόρια της συνέντευξης) για να απολύσουν εκδικητικά.

**ΑΠΑΙΤΟΥΜΕ να πάρει μέτρα η Διοίκηση της ΚΕΔΩ Ωρωπού ώστε  η συναδέλφισσα να επιστρέψει ΑΜΕΣΑ στην εργασίας της.**

Για το Δ.Σ.

 Ο Πρόεδρος Ο Γ. Γραμματέας

 Βασίλης Παρασκευόπουλος Κώστας Σταυρόπουλος